cyanic-selkie/wikianc huggingface dataset:
אדמיטים
האדמיטים השתייכו לזרם אזוטרי בנצרות שהתקיים בתקופת הנצרות המוקדמת בצפון אפריקה במאות השנייה, השלישית והרביעית לספירה. המאפיין הבולט ביותר בקרב קבוצה זו היה סגידתם לעירום בנוסח אדם וחוה (ומכאן השם אדמיטים), הם אף נהגו לערוך את טקסיהם הדתיים בעירום מלא. קבוצות קטנות דומות התקיימו במרכז אירופה בשלהי ימי הביניים.
הצהרת מונטריאול
חופש הביטוי, ההתארגנות וההתאגדות
הקהילה הבין-לאומית נקראת להבטיח זכויות אלו ולמנוע שלילה שלהם על ידי רשויות ציבוריות או פרטיות.
יישום ההצהרה ברחבי העולם
מונטריאול הייתה העיר הראשונה בעולם לאמץ את ההצרה ועשתה זאת באופן רשמי ב-1 באוגוסט 2006, ב-10 בספטמבר אותה השנה אומצה ההצהרה על ידי המפלגה הדמוקרטית הקנדית שהפכה לגוף הפוליטי הראשון שאימץ את ההצהרה. בהתאם לכך, הגישה המפלגה הצעה לבית הנבחרים הקנדי להכיר בהצרה וזאת התקבלה ב-20 בספטמבר 2006.
קלרה רוקמור
קלרה רוקמור (באנגלית: Clara Rockmore; ) הייתה כנרת אמריקנית יהודייה ילידת ליטא, שהתמחתה בנגינה על טרמין, כלי נגינה ממשפחת הכלים האלקטרוניים, וכלי הנגינה הראשון שהנגינה בו מבוצעת ללא מגע.
אבו קיר
אבו קיר (בערבית: ابو قير; בקופטית: ⲁⲡⲁⲕⲩⲣⲓ - אפקירי) היא עיירה בחוף הים התיכון של מצרים, ליד הריסות קנופוס העתיקה ו-23 קילומטרים צפונית מזרחית לאלכסנדריה. העיר ממוקמת בחצי האי אבו קיר, כשבמזרח מפרץ אבו קיר.
היסטוריה
בשנת 2000, צוות ארכאולוגי איטלקי גילה שרידי קצינים בריטים, מלחים, נחתים, נשים וילדים באי נלסון, השוכן במפרץ.
אסון תעופה
רישום התאונות האוויריות מראה כי מאז תחילת ימי התעופה נספו בתאונות אוויריות 155,549 בני אדם ב-26,342 תאונות (נכון ל-24 בדצמבר 2019). נכון ל-2011, 67.57% מהתאונות אירעו כתוצאה מטעויות אנוש, 20.72% היו תוצאת תקלה טכנית, 5.95% נגרמו בשל פגעי טבע, ו-3.25% היו תוצאה של פיגועי טרור. 2.51% מהתאונות נגרמו מסיבות אחרות. לאורך ימיה של התעופה האזרחית והצבאית קיים שיפור מתמשך בבטיחות המטוסים, ובין השנים 1983 ל-2000 ניצלו 95% מהנוסעים שנקלעו לתאונות טיסה בארצות הברית.
ברקים
בין פגעי הטבע המסוכנים למטוסים ניתן למנות ברקים, שפגיעתם במטוס עלולה לשבש את פעילות מערכות המטוס ואף להביא להצתת דליקה. ב-8 בדצמבר 1963 נפגע מטוס בואינג 707 של חברת פאן אם ממכת ברק חזקה במיוחד, שגרמה להצתת אדי דלק באחד ממכלי המטוס. לאחר מכן נלמדו היטב ההשפעות האפשריות של מכת ברק על גוף המטוס והותקנו אמצעי הגנה כנגדה, אם כי עדיין לא ידועות ההשפעות האפשריות על מטוסים שרוב גופם אינו עשוי ממתכת, כמו בואינג 787.
קרח ושלג
קרח ושלג הם מן הגורמים הנפוצים לתאונות אוויריות. בתנאים כאלה עלולים המטוסים להחליק על מסלולי ההמראה והנחיתה, או להתקשות בהסעה על המסלול ובבלימה לאחר הנחיתה.
בעיה נוספת שגורם הקרח הוא קפיאה על כנפי המטוס. הקרח הצמוד לכנף פוגע ביכולת העילוי שלה, וגם כמות קטנה של קרח עלולה למנוע המראה בטוחה. קרח המצטבר על כנפי המטוס לקראת ההמראה עלול לגרום להתרסקות, וקרח הנוצר על כנפי המטוס בעת טיסה עלול לפגוע בפעולתם של המדפים, המאזנות, וחלקים נוספים בכנף המטוס, דבר שעלול להביא לאובדן שליטה במטוס ולהתרסקותו.
עייפות חומר והיפרדות לשכבות
עייפות החומר היא תופעה של שבר המופיע בחומר מוצק כתוצאה מפעולת מאמץ מחזורי לאורך זמן. תופעה זו הייתה הגורם לכמה תאונות אוויריות, שהמפורסמות בהן אירעו למטוסי דה הבילנד קומט ב-10 בינואר 1954 וב-8 באפריל באותה שנה. נושא עייפות החומר נלמד היטב מאז, ומטוסים מיוצרים תחת פיקוח הדוק וביצוע בדיקות לא הורסות.
גורמים אנושיים
טעויות אנוש הן המרכיב העיקרי לתאונות אוויריות. תחום זה יכול לכלול טעויות בשיקול הדעת של הטייסים, טעויות בתפעול המטוס (שיכולות לנבוע מהכשרה מקצועית לקויה), כשלים בתקשורת בין אנשי הצוות ובין צוות למגדל הפיקוח ופיקוח הטיסה. סוגים נוספים של טעויות אנוש הם פגמים בערנות הצוות למצב מורכב או לקריאות במכשירי המטוס; גורמים נוספים הם עייפות, בעיות רפואיות, עומס בעבודת הטייסים, ועוד. טעויות אנוש אינן מוגבלות לצוות האוויר בלבד; גם תחזוקה לא נכונה של המטוס עלולה לגרום לאסון.
יציאה וכניסה למסלולי טיסה
תקלה נפוצה יחסית העלולה לגרום לתאונות היא כניסה לא מאושרת (Runway Incursion) או יציאה לא מאושרת (Runway Excursion). במצבים אלו עלול כלי טיס לנחות או להמריא ממסלול שלא אושר לו, להסיע במסלול הסעה לא מאושר, לנחות מעבר לנקודת הנחיתה הרצויה או להמריא שלא על פי המסלול הרגיל. סוג אחר של תקלות הכלולות בקטגוריה זו הן המראה שלא הצליחה או בוטלה על ידי הצוות תוך כדי הריצה על המסלול, נחיתה שבה לא הצליח המטוס הנוחת לעצור לפני סוף המסלול, כניסה של רכב, אנשים או מטוסים אחרים לאזורים שלא אושרו להם.
תקלות מעין אלו עלולות להתרחש מכמה סיבות: טעות טייס, טעות של פקחי הטיסה או של גוף אחר בנמל התעופה, או כתוצאה מחדירה לא מאושרת של בני אדם או כלי רכב לאזור לא מאושר.
ד"ר נו (סרט)
ד"ר נו (באנגלית: Dr. No) הוא הסרט הראשון בסדרת סרטי ג'יימס בונד, אך לא התבסס על הראשון בסדרת ספריו של איאן פלמינג. בסרט זה ג'יימס בונד, שזה עתה החלים מפציעה, מקבל משימה "קלה" כדי להחזירו לקצב. משימתו היא לחקור רצח ופעילות לא שגרתית בג'מייקה. במשך הסרט מתגלה שד"ר נו, הנבל המרכזי, זומם לחבל בתוכנית החלל האמריקנית.
אסון תעופה
שיפור הבטיחות בתעבורה האווירית
גופים שונים בעולם עוסקים ברישום סטטיסטי של תאונות אוויריות בכל העולם. אחד החשובים בהם הוא ACRO (המשרד לרישום התרסקויות מטוסים, Aircraft Crashes Record Office), הנמצא בז'נבה. ב-ACRO מתועדת כל תאונה של כלי טיס היכול לשאת יותר משישה נוסעים, לא כולל מסוקים, כדורים פורחים ומטוסי קרב. להלן רישום מספר ההרוגים בתאונות טיסה בכל שנה, ורישום מספר התאונות האוויריות בכל שנה, על פי נתוני ACRO.
דוריס פיטשן
מועדונים
פיטשן נולדה ב-1968 בעיר זבן שבצפון גרמניה, וכבר בגיל תשע החלה לשחק כדורגל בקבוצות הילדים המקומיות. ב-1988 עברה פיטשן לקבוצה המקצוענית הראשונה בקריירה שלה - איינטרכט וולפסבורג. שנתיים לאחר מכן, הוקמה הבונדסליגה, ווולפסבורג הצטרפה לליגה הצפונית שלה. בעונה השנייה שלה בבונדסליגה, סיימה פיטשן כמלכת השערים של הליגה הצפונית (16 שערים), ואף כבשה את השלושער היחיד באותה עונה.
נלי
5.0
ב-12 בנובמבר 2010 הוציא נלי את אלבומו החמישי "5.0". האלבום הגיע רק למקום העשירי במצעד הבילבורד 200. עד כה יצאו ממנו שלושה סינגלים, בתוכם "Just a Dream" שהגיע למקום השלישי במצעד ההוט 100, ולראשון בישראל במצעד גלגלצ.
דוריס פיטשן
נבחרת גרמניה
שנה לאחר מכן, זכתה פיטשן עם גרמניה בפעם השלישית באליפות אירופה. במהלך הטורניר, נפצעה קפטנית הנבחרת - מרטינה ווס, ואילו פיטשן התמנתה לתפקיד במקומה. במשחק הגמר ניצחו הגרמניות 0-2 את איטליה, ופיטשן נבחרה להרכב המצטיינות של האליפות. מספר חודשים לאחר מכן, ב-6 בנובמבר 1997, שיחקה פיטשן את המשחק המאה שלה בנבחרת, ובכך הייתה לכדורגלנית הגרמנית הרביעית (אחרי סילביה נייד, מרטינה ווס והיידי מוהר) שמגיעה להישג כזה.
הטורניר הבינלאומי האחרון של פיטשן עם נבחרת גרמניה היה אליפות אירופה שנערכה ב-2001. את שלב הבתים סיימו הגרמניות במאזן מושלם של תשע נקודות, ובחצי הגמר גברו 0-1 על נורווגיה משער של סנדרה סמיזק. במשחקה האחרון של פיטשן בנבחרת - גמר הטורניר נגד שוודיה, ניצחה גרמניה 0-1, ופיטשן זכתה להניף את הגביע בתור היותה קפטנית הנבחרת. ב-15 שנים בנבחרת גרמניה, שיחקה פיטשן ב-144 משחקים וכבשה 16 שערים.
גל פופולר
טלוויזיה וקולנוע
ב-2019 השתתף בתוכנית "כפולה" בתור אריק שוברט.
תיאטרון ומחול
פופולר הוא רקדן בלהקת מחולה במשך 12 שנים, וייצג את ישראל בטקסים ואירועים שונים, הוכר כרקדן מצטיין בצה"ל על ידי משרד התרבות והספורט. רקד בקליפ לשיר "All Of It But Me" של עברי לידר והשתתף בקליפ לשיר "אלייך" של עידן עמדי שיצא ב-2011.
רויטאם על הטראונפל
רויטאם על הטראונפל (בבווארית: Roitham am Traunfall; עד דצמבר 2016 נקראה רק רויטם) היא עיירה במחוז גמונדן שבמדינת אוסטריה עילית באוסטריה.
נעמי כהן
ביוגרפיה
לימדה בחוגים לפילוסופיה יהודית ומחשבת ישראל באוניברסיטת תל אביב ובאוניברסיטת חיפה. שימשה עמיתת מחקר בכירה באוניברסיטת חיפה.
מצב פוק
לעומת זאת, במצב פוק, כמות החלקיקים ידועה, לדוגמה המצב שבמערכת יש בדיוק N פוטונים הוא מצב פוק.
הר ויסלר (וושינגטון)
ההר ממוקם במרחק של כשלושה קילומטרים ממערב למעבר וושינגטון, וכקילומטר וחצי מזרחית למעבר רייני.
גמר גביע אירופה לאלופות 1967
אינטר מילאנו
שמינית הגמר הפגישה בין אינטר לבין ואשאש, אלופת הונגריה. במשחק הראשון בסן סירו נטלה אינטר את היתרון בדקה ה-59, אך שמונה דקות לסיום הצליחה ואשאש להשוות. עם זאת, השוויון החזיק מעמד שלוש דקות בלבד, עד שמריו קורסו קבע 2-1 בדקה ה-85. במשחק הגומלין השלימה אינטר ניצחון כפול, לאחר שגברה 2-0 על ואשאש מצמד של סנדרו מאצולה. עם 4-1 בסיכום, עלתה אינטר לרבע הגמר.
תקציר המשחק
על אף השליטה המוחלטת, סגנון המשחק של אינטר הגביל את סלטיק שהתקשתה לפרוץ את המערך והסתמכה בעיקר על בעיטות ממרחק. כאשר הצליחה להגיע למסגרת, נתקלה ביום מצוין של השוער ג'וליאנו סארטי, שמנע שוב ושוב מהכדור לחדור לשערה של אינטר. סלטיק הגיעה למספר הזדמנויות מצוינות, בהן הבעיטה של ברטי אאולד שנעצרה במשקוף, נגיחה של ג'ונסטון שנהדפה על ידי סארטי בקצות האצבעות ובעיטה חופשית חזקה של טומי גמל ששוב מצאה את סארטי מוכן. ההזדמנות הטובה מכולן הייתה של גמל, שהקשית כדור מרהיב מעל לראשו של סארטי, אך החמיץ במעט את המסגרת ונעצר במשקוף. ההגנה החזקה של אינטר והיכולת המצוינת של סארטי השאירו את התוצאה על כנה בתום המחצית הראשונה, 1-0 לאינטר.
צמח (מצב רפואי)
המצב הרפואי של צמח מתאפיין בהיעדר תגובה לגירויים חיצוניים, אך בשונה מתרדמת, החולה עשוי לעיתים לפקוח את עיניו ולהפגין מחזור של שינה וערות. בנוסף, חולים במצב של צמח נצפו מבצעים פעולות של חיוך, בליעה, דמיעה או אנחה. החולים מוזנים באמצעות זונדה, אך מלבדה הם אינם נזקקים לעזרי טיפול נמרץ נוספים בשל השתמרותו היחסית של גזע המוח במצב רפואי זה.
הסוכנות הפדרלית לתחבורת ימים ונהרות
הסוכנות הפדרלית לתחבורת ימים ונהרות (ברוסית: Федеральное агентство морского и речного транспорта) הוא גוף ממשלתי פדרלי בפדרציה הרוסית המופקד על ניהול נכסי מדינה, שמירה על משימות הקשורות לאבטחת התעבורה הימית ומספק שירותים בתחום התחבורה הימית. מהווה יחידת סמך של משרד התחבורה של הפדרציה הרוסית.
INTEGRAL
היסטוריה
השיגור בוצע בשנת 2002 מקוסמודרום בייקונור בעזרת משגר מדגם פרוטון M ועבר בהצלחה.
הסקווד
שמה של הקבוצה נטבע על ידי אוקסיו-קורטז, הפוליטיקאית הפופולרית בחבורה, בתמונה שצילמה יחד עם שאר חברות היחידה, התמונה שפורסמה באינסטגרם שבוע לאחר בחירות האמצע שנערכו ב-2018 הפכה במהרה לויראלית ובעקבות כך הכינוי "היחידה" התקבע בשיח הפוליטי.
פול פטרסון
קריירה פוליטית
עד 1944 היה פטרסון יושב ראש המפלגה הרפובליקנית במחוז וושינגטון. באותה שנה הוא ראה שלא הוצג אף מועמד מטעם המחוז לסנאט המדינתי. הוא הסכים להתמודד על מושב זה ובבחירות שהתקיימו בנובמבר אותה שנה הוא ניצח. פטרסון כיהן בסנאט המדינתי בשנים 1945 -1952, ובשנתו האחרונה בסנאט הוא כיהן כנשיאו.
מושל אורגון
בחוגי המפלגה הרפובליקנית הוא זכה לאהדה הן ברמה הלאומית והן ברמה המדינתית. הוא זכה לגיבוי של מועדון ארלינגטון בעל ההשפעה בפורטלנד, שרבים מחבריו בעלי ההשפעה סייעו לו במסעות הבחירות שלו.
Échalo Pa' Ca
Échalo Pa' Ca הוא סינגל שהוקלט על ידי הזמרת-יוצרת מקסיקנית סופיה רייס, בשיתוף שני הראפרים והזמרים הלטיניים דארל ולאלו אברט. השיר יצא לאור ב-4 בספטמבר 2020, על ידי חברת התקליטים וורנר מיוזיק לטינה, חברת הבת של חברת התקליטים וורנר מיוזיק גרופ.
השיר הגיע למקום השישי במצעד שירי הפופ המקסיקניים האזוריים.
אדולף היינריך ליר
אדולף היינריך ליר (בגרמנית: Adolf Heinrich Lier; 21 במאי 1826 – 30 בספטמבר 1882) היה צייר נוף גרמני.
ביוגרפיה
בתקווה למצוא קצת מנוחה והתאוששות, הוא תכנן לבלות את חורף 1882 בדרום טירול, אך מת מהתקף לב זמן קצר לאחר שהגיע לשם.
נבחרת הפלא
היסטוריה
לפני מונדיאל 1934 הנבחרת רשמה ניצחונות מרשימים על יריבותיהן, ובהם 0–5 ו-0–6 על גרמניה, ניצחון 0–6 על שווייץ וניצחון 2–8 נגד הונגריה. בשנת 1932 זכתה בגביע מרכז אירופה, הטורניר שקדם ליורו, עם ניצחון 2–4 נגד איטליה. הזכייה בתואר זה הפכה אותה לאחת הפייבוריטיות לזכות גם במונדיאל הקרוב.
סופה של הנבחרת
מותו של מייזל בשנת 1937 סימן את תחילת סופה של הנבחרת. אוסטריה העפילה למונדיאל 1938 אך בעקבות האנשלוס המדינה סופחה לגרמניה הנאצית, ומסיבות פוליטיות דרשו גורמים גרמנים כי חלק מן שחקני אוסטריה יעברו לשחק לצד נבחרתם. גרמניה הנאצית לא הצליחה לעמוד בציפיות והודחה כבר בשמינית הגמר נגד שווייץ. כוכב נבחרת הפלא, מתיאס סינדלר, החליט שלא לשחק עבורם ונמצא מת בביתו בשנת 1939, בנסיבות שנדונו מאז.
צלב השירות המצוין (ארצות הברית)
תיאור העיטור
העיטור הוא צלב יווני אשר במרכזו עיטם לבן-ראש פרוש כנפיים המעוטר בטבעת זרי אלון. מתחת לעיט, משני צידיו ישנם שני חלקי מגילה עם המילים למען גבורה. בצידו השני של העיטור ישנה טבעת זרי אלון בדומה לחלק הקידמי, במרכז טבעת זו ניתן לציין את שם מקבל העיטור. העיטור תלוי על סרט כחול בעל פס לבן ואדום משני אגפיו, זה הוא גם סדר הצבעים המוצגים באות העיטור (גרסה מוקטנת של העיטור אשר נענדת לא באירועים פורמליים).
קדמת עדן (סרט)
תקציר העלילה
הוא מחליט לנקום בארון, מביא אותו לבית הבושת ומכיר לו את אמם הזונה. ארון נתקף בהלם ומתחיל לשתות ולהתפרע ומחליט להתגייס למלחמה. כאשר קאל חוזר לביתו הוא מספר לו מה עשה לארון מתוך כעס וקנאה. השריף סאם (ברל אייבס) מגיע לביתם ומספר כי ארון השתכר, הסתבך בקטטות ונמצא כעת על רכבת מגויסים. אדם ממהר לתחנת הרכבת וארון מתבונן בו שיכור עם מבט מטורף ומנפץ את חלון הרכבת מול פניו. אדם מתמוטט במקום לאחר שלקה בשבץ מוחי.
קסנתי
היסטוריה
התיישבות אנושית מאורגנת באזור מתוארכת לתקופת האבן החדשה, עידן הממלכה התראקית. התיעוד הכתוב הראשון ליישוב הוא מתעודות ביזנטיות משנת 1347, שציינו את דבר מותם של מרבית תושבי העיר במגפת דבר. העות'מאנים כבשו את האזור בשלהי המאה ה-14, שינו את שמה לאִיסְקֶץ' ומתחילת המאה ה-18 נודעה בתעשיית גידול ועיבוד הטבק בשטחה. ב-1829 חרבה העיר כליל בשתי רעידות אדמה ושיקום הנזקים ארך מספר שנים.
הקהילה היהודית
לאחר 10 ימים, הועלו היהודים באכזריות על רכבות משא פתוחות שנסעו לכוון העיר לום שעל גדת הדנובה. בנמל לום הועלו בני הקהילה על 4 מעבורות אשר הפליגו לכיוון העיר וינה. לפי חלק מהגרסאות, מעבורת אחת טובעה על ידי הגרמנים, תוך שהחיילים הגרמנים יורים אל עבר הניצולים וכל נוסעיה נהרגו. נוסעי שלוש המעבורות הנותרות הועלו לרכבות משא לכוון העיר קטוביץ וממנה למחנה טרבלינקה. יהודי קסנתי נרצחו ביום הגעתם למחנה טרבלינקה.
הבחירות למושל סנקט פטרבורג (2019)
הבחירות למושל סנקט פטרבורג נערכו בעיר סנקט פטרסבורג ב-8 בספטמבר 2019. הבחירות נערכו במקביל לבחירות שהתקיימו ב-13 מחוזות נוספים באותו יום, כחלק מהבחירות לרשויות המקומיות ברוסיה.
הטינה (סרט, 2020)
הפקה
השחקנית לין שאייה (שגילמה את דמותה של פיית' מאטיסון) אמרה בראיון "מה ששונה הפעם הוא ניקולאס פסקה, הכותב והבמאי שהוא בעצמו יוצא דופן, הוא איש חזון אמיתי והעבודה איתו הייתה מדהימה. הוא היה פתוח לרעיונות שלי וציין שבעבר הוא לא נתן לשחקנים את החופש לעשות כרצונם, אולם במקרה שלי לא היו חוקים. זה השפיע עלי להציע רעיונות חדשים ששולבו בסרט".
עתיד הסדרה
בשנת 2020 פסקה הביע רצון עז לייצר המשך שיתרחש במקומות אחרים בעולם מלבד ארצות הברית או יפן ויהיה "פחות עכשווי" לעומת הסרטים הקודמים.
שירות הביון הפדרלי (גרמניה)
שירות הביון הפדרלי של גרמניה (בגרמנית: Der Bundesnachrichtendienst, בראשי תיבות: BND) הוא ארגון הביון של גרמניה מאז שהוקם ב-1 באפריל 1956 כיורש לארגון גהלן. הארגון כפוף לממשלת גרמניה ולמשרד לעניינים מיוחדים ומדווח ישירות לקנצלר גרמניה. הארגון מהווה סוכנות לאיסוף מודיעין באמצעות מודיעין אנושי, מודיעין אותות ומודיעין ממקורות גלויים למען האינטרסים הלאומיים של גרמניה.
מג"ב עזה-רמון-ערבה
משמר הגבול מרחב עזה-רמון-ערבה הוא מחט"ב (מפקדת חטיבה) של משמר הגבול שפעלה בין השנים 1989–2011. בין השנים 1989–2003 פעל המרחב באזור רצועת עזה ונקרא מג"ב עזה, לאחר מכן הועבר המרחב לגבול ישראל מצרים שם פעל בין השנים 2003–2008 ונקרא מג"ב רמון בשנת 2008 עבר המחט"ב לאבטח את גבול ישראל ירדן בגזרת הערבה עד לפירוקו בשנת 2011 ונקרא מג"ב ערבה.
אוניברסיטת יון מינקו לאדריכלות ותכנון עירוני
הבניין הראשי ויחידות משנה
מלבד הבניין הראשי, מחזיקה אוניברסיטת יון מינקו לאדריכלות ותכנון עירוני בבניין ברחוב מוקסה, שהוא גם מהווה אנדרטה היסטורית רשומה. אירועים מדעיים ותרבותיים שונים מתקיימים בבניין ובו ממוקם המזכיר ללימודי דוקטורט ורוב הפעילויות הנפוצות ללימודי דוקטורט מתקיימות בבנין זה. מטה מרכז המחקר ללימוד אדריכלות ועירוניות מתארח גם הוא בבניין מוקסה. קורס התואר הראשון "שימור אדריכלי ושיקום אדריכלי" מתארח בבניין היסטורי הממוקם באזור מרכז סיביו שבמחוז טרנסילבניה. בנוסף לכך, האוניברסיטבה משתמשת במתחם הכנסייה המבוצרת בדאולו פרומוס - שונברג (ליד סיביו, מחוז טרנסילבניה), מתחם בן המאה ה- XIII-XVII שנרשם כאנדרטה היסטורית, במתחם ממוקם מרכז המחקר לאדריכלות מרקמית ותקיימים בו אירועים אקדמיים, מקצועיים ותרבותיים שונים, כולל סדנאות בינלאומיות ומחנות סטודנטים.
אלגוריתם מקוון
ניתוח התחרותיות (competitive analysis) של האלגוריתם הוא חקר איכות החלטות של אלגוריתמים מקוונים. זהו ניתוח של החרטה של אלגוריתם מקוון.
ניהול זיכרון מטמון
בין שאר תפקידיה, מערכת הפעלה של מחשב מתפעלת מידע המחולק פנימית לדפים. המשתמש מבצע פעולות המתרגמות לבקשות גישה לדפים. רק לחלק מדפים אלה יש מקום בזיכרון המטמון של המחשב, ורובם נשמרים בדיסק הקשיח שלו. זמן הטעינה של דפים מהדיסק הקשיח לזיכרון הוא ארוך מאוד בהשוואה לרוב פעולותיו האחרות של המחשב. מסיבה זו, כשהמשתמש מבצע פעולה המתרגמת לצורך לטעון דף לזיכרון, ויש צורך לפנות דף אחר מהזיכרון לצורך כך, אידיאלית היה כדאי לפנות את הדף שיבוקש האחרון בעתיד. דא עקא, שהמחשב אינו יודע בשלב זה את כל סדרת הבקשות בעתיד, ולכן זו בעיה מקוונת.
יקי הלפרין
ביוגרפיה
הלפרין נולד בתל אביב. הוא למד צילום בטכניון ולאחר מכן עשה התמחות בניו יורק אצל הצלם ריצ'רד אבדון.
הוא היה האחראי לצילום עטיפות אלבומים לזמרות ריקי גל, עפרה חזה וגלי עטרי.
ירון דן
פרסומיו
מחקרים נוספים של ירון דן על התקופה הביזנטית בארץ-ישראל פורסמו במסגרת הכרך החמישי של "ההיסטוריה של ארץ ישראל" בהוצאת כתר ויד יצחק בן-צבי. כרך זה בעריכת משה דוד הר עוסק בתקופה הרומית-ביזנטית.
הילרי מנטל
ראשית דרכה
הוריה נפרדו, ומנטל לא ראתה עוד את אביה מאז הייתה בת 11. אמה הייתה בזוגיות עם ג'ק מנטל (1932–1995), והם עברו עם ילדיהם, לרומילי, צ'שייר, וג'ק הפך לאביה החורג הלא-רשמי של מנטל. היא שינתה את שמה חוקית לשמו של מנטל, אף שלא אומצה רשמית.
קריירה מוקדמת
לאחר סיום לימודיה, עבדה מנטל במחלקת העבודה הסוציאלית של בית חולים גריאטרי, ואחר כך כזבנית בחנות כלבו.
קריירה ספרותית
הרומן ניסוי באהבה ("An Experiment in Love", 1996, יצא בעברית בשנת 1997, בהוצאת אור עם, בתרגום יעל שינפלד) מתרחש באוניברסיטה בלונדון ב-1970. הוא עוסק בחייהן של שלוש נשים צעירות, שתי חברות ואויבת אחת, בהגיען לאוניברסיטה, ובשאיפות ורצונות של נשים, ואיך הם מסוכלים לא פעם. דמותה של מרגרט תאצ'ר מופיעה ברומן. הרומן זכה בפרס הות'ורנדן.
בשנת 2009 פרסמה את הרומן וולף הול (Wolf Hall) על יועצו ואיש סודו של הנרי השמיני, תומאס קרומוול. הספר זכה לשבחי הביקורת. הספר זכה בפרס מאן בוקר באותה שנה, ובפרס כספי בסך 50,000 לירה שטרלינג. חבר השופטים, בראשות השדרן ג'יימס נוטי, תיאר את הספר כ"הישג סיפורי נדיר".
מנטל עבדה גם על ספר עיון קצר The Woman Who Died of Robespierre, על אודות המחזאית הפולנייה סטניסלבה פז'יבישבסקה. בנוסף פרסמה מאמרים ומסות, בעיקר בגרדיאן, ב-London Review of Books, וב-The New York Review of Books.
בעיות בריאות
בשנות העשרים שלה, סבלה מנטל ממחלה קשה ומכאיבה. תחילה אובחנה כסובלת ממחלת נפש, אושפזה, וטופלה בתרופות אנטי-פסיכוטיות, שלדבריה דווקא גרמו להופעת תסמינים פסיכוטיים. בעקבות החוויה הזו, נמנעה מנטל מלהיעזר ברופאים במשך שנים.
הולדהיים
ראו גם
}}
הלן לונג'ינו
עבודה פילוסופית
בספרה הראשון, "מדע כידע חברתי" (1990), טענה לונג'ינו לרלוונטיות של ערכים חברתיים, או ערכים שהם חלק מההקשר האנושי של המדע, להצדקת הידע המדעי כאובייקטיבי. באמפיריציזם ההקשרי שלה, היא טוענת שתצפיות ונתונים מהסוג שנאספו על ידי מדענים, אינם בעצמם הוכחה בעד או נגד השערות מסוימות. במקום זאת, הרלוונטיות של נתונים מסוימים לכל השערה נתונה נקבעת על פי אמונות אנושיות והנחות לגבי אילו נתונים יכולים לתמוך באילו סוגי השערות. יתרה מזאת, גם כאשר ההחלטה רלוונטית לראיות נותר פער הגיוני בין הראיות לבין הצדקה מלאה של תיאוריות מדעיות (הבעיה הפילוסופית המסורתית של תת-- הגדרה של תיאוריות). גם פער זה חייב להיות מגושר על ידי אמונות והנחות לגבי נימוקים לגיטימיים על מנת שהראיות יסייעו לנו להחליט אילו השערות לקבל כנכונות.
פרסים
בשנת 2014, ספרה של לונג'ינו "חקר ההתנהגות אנושית" (2013) זכה בפרס הספר הטוב ביותר לפילוסופיה פמיניסטית לשנת 2014 על ידי איגוד הקהילות לנשים בפילוסופיה של המדע.
Burning Bright
"Burning Bright" הוא הסינגל הרביעי מתוך Leave a Whisper, אלבום הבכורה של להקת הרוק האמריקאית, שיינדאון. לכבוד ההוצאה מחדש של האלבום צורפה אליו גרסה חדשה שקונתה "מיקס סנפורד". השיר הגיע למקום השני במצעד שירי הרוק המיינסטרימי של הבילבורד. השיר סומפל עבור השיר "Just to be Different" מתוך האלבום Halfway House של הראפר ג'ו באדן.
קרב הצוקים האדומים
רקע
נהר היאנגצה באזור מחוז ג'ינג (המכסה את המחוזות הוביי וחונאן של ימינו) היה המפתח להצלחה של אסטרטגיה זו. אם לצאו צאו הייתה כל תקווה לאחד את האימפריה המנותקת של האן, היה עליו להשיג שליטה ימית באמצע היאנגצה ולפקד על בסיס חיל הים בגְ'יָאנְגְלִינְג כאמצעי גישה לאזור הדרום. שני מצביאים שלטו באזורים של היאנגצה שהיו המפתח להצלחה של צאו צאו: לְיוֹ בְּיָאו, מושל מחוז ג'ינג, שלט בנהר ממערב להָאן, וסוּן צְ'וֵאן שלט בנהר ממזרח להָאן, ובשטחים הדרומים והמזרחים הגובלים בו. בעל ברית שלישי, לְיוֹ בֵּיי, מצא מפלט אצל לְיוֹ בְּיָאו במוצב בפאנצ'אנג (שְׂיָאנְגְיָאנְג של ימינו), לאחר שנמלט מצפון מזרח אל מחוז ג'ינג, בעקבות מזימה כושלת להתנקש בצאו צאו ולהשיב את השלטון לשושלת הקיסרית.
כאשר מחוז ג 'ינג נפל, לְיוֹ בֵּיי נמלט במהירות דרומה, מלווה באוכלוסייה של פליטים אזרחים וחיילים. בעקבות הבריחה הלא מאורגנת, שלח צאו צאו את פרשי העילית בעקבותיהם, הם הוקפו ונוצחו במה שמוכר בתור קרב צָ'אנְגְבָּאן, לְיוֹ בֵּיי ברח, ונמלט מזרחה אל הנקאו, שם הוא התחבר לשגריר של סוּן צְ'וֵאן, לוּ סוּ. בשלב זה התיעודים ההיסטוריים אינם עקביים; ייתכן ולוּ סוּ עודד בהצלחה את לְיוֹ בֵּיי לנוע מזרחה, אל פָאנְקוֹאוּ, אך בכל מקרה, ללְיוֹ בֵּיי הצטרף מאוחר יותר לְיוֹ צִ'י וחיילים בגְ'יָאנְגְשְׂיָה. היועץ הראשי של לְיוֹ בֵּיי, ג'וּגֶה לְיָאנְג, נשלח אל צָ'איְסָאנְג לנהל משא ומתן עבור גיבוש חזית משותפת נגד צאו צאו עם מדינת ווּ.
הקרב
הכוח המשולב של סוּן-לְיוֹ, הפליג במעלה הנהר מכיוון שְׂיָאקוֹאוּ או פָאנְקוֹאוּ אל עבר הצוקים האדומים, שם נתקל בחוד החנית של צבאו של צאו צאו. צבאו שהיה מוכה במגפה ושצעד סדרה של צעדות בכפייה במהלך המסע הממושך בדרום, סבל ממורל נמוך. החיילים של צאו צאו לא הצליחו להשיג יתרון בהתנגשות הקטנה שהתפתחה, אז נסוג צאו צאו לווּלִין (מצפון לנהר היאנגצה) ובני הברית נסוגו לדרום.
מתקפת הנגד של בעלות הברית אולי הביסה את צאו צאו וכוחותיו לחלוטין. אך עם זאת, חציית נהר היאנגצה בדרך חזרה הפכה לבעיה כאשר צבאות בעלות הברית התכנסו על גדת הנהר ונלחמו על פני המספר המצומצם של המעבורות. כדי להחזיר את הסדר, פלוגה בראשותו של הגנרל גָאן נִינְג הקימה ראש גשר ביִילִינְג שמצפון, ופעולתו של המשמר העורפי בראשותו של צָאו זֶ'ן מנעה אסון נוסף.
הגוש הלטיני
הגוש הלטיני (באיטלקית: Blocco Latino, בספרדית: Bloque Latino) הייתה ברית שהוצעה על ידי מנהיג איטליה הפשיסטית, בניטו מוסוליני, ב-1927. מוסוליני הציע להקים ברית בין איטליה, צרפת, ספרד ופורטוגל (ואולי אף רומניה), וזאת על בסיס המכנה המשותף התרבותי של המדינות, שכולם למעשה מדינות בעל תרבות לטינית. הברית הוצעה גם באופן פומבי על ידי ממשלות איטליה, ספרד וצרפת במהלך מלחמת העולם השנייה.
היסטוריה
בשנות ה-30 של המאה ה-20 הביע ראש ממשלת צרפת, פייר לאוואל לצד חבריו השמרנים הצרפתים תמיכה בהקמת גוש לטיני עם איטליה וספרד.
גרמניה הנאצית תמכה בהצעה להקים גוש לטיני והתעמולה הנאצית סייעה לתעמולה האיטלקית בקידום הגוש, הפיהרר, אדולף היטלר אף נסע לעיירה הצרפתית הנדיי שעל גבול ספרד, שם כחלק מועידת אנדאי נפגש עם פרנקו וניסה לגרום לו להצטרף למאבק שלו, של צרפת של וישי ושל איטליה נגד בריטניה באזור הים התיכון, חרף המגעים והרצון הטוב של הצדדים הברית מעולם לא יצאה לפועל.
אברהם הטל
אברהם (רוֹבֶּר) הטל (בצרפתית: Robert Attal; 19 בינואר 1927 פריז – 25 בפברואר 2011 ירושלים) היה ביבליוגרף, ספרן ואספן של ספרות יהודי תוניסיה.
יוסי תמיר
ביוגרפיה
בשנת 1978 סיים לימודים לתואר בוגר במשפטים באוניברסיטה העברית ואת ההתמחות ביצע במשרד כרמלי-ארנון בירושלים. הוא חבר בלשכת עורכי הדין בישראל. משנת 1973 לימד באוניברסיטת בן-גוריון ויחד עם פרופ' מיכאל קרן, פרופ' ישראל לוסקי ופרופ' ניסן לויתן היה ממקימי המחלקה לכלכלה בה לימד עד שנת 1987.
בשנת 2000 מונה לפרופסור חבר בבית הספר לעבודה סוציאלית של האוניברסיטה העברית, בו לימד עד 2014. מחקריו בתחום העבודה הסוציאלית עסקו במערכות ביטחון סוציאלי, עוני ואי שוויון, מדיניות רווחה וכלכלה ומודלים של שיתוף פעולה בין הממשלה וארגונים שאינם ממשלתיים.
רונית לוינשטיין מלץ
יצירתה
בשנת 2010 יצא לאור ספרה "וקראתם דרור". הספר עוסק בדמותו של אל"ם דרור וינברג שנהרג בשנת 2002 במהלך הפיגוע בציר המתפללים בהיותו מח"ט חברון.
מיכאיל ז'בנצקי
קורות חיים
בשנת 1988 הקים תיאטרון סאטירי, שהתבסס על יצירות קומיות קצרות וסטנד-אפ פרי עטו. מאז הקמתו ועד מותו כיהן ז'בנצקי כמנהל אמנותי של התיאטרון.
נפטר במוסקבה ב-6 בנובמבר 2020. הלווייתו התקיימה בבית העלמין נובודוויצ'יה.
מלחמת אנגליה–ספרד (1796–1808)
לאחר מכן
ב-1807, צרפת וספרד פלשו לפורטוגל, וב-1 בדצמבר נכבשה ליסבון ללא התנגדות צבאית. בתחילת 1808, הנוכחות הצרפתית בספרד הייתה כה חזקה עד שהובילה למרד. לאחר מכן סילק נפוליאון את המלך קרלוס ובנו פרננדו לבאיון ואילץ את שניהם להתפטר ב-5 במאי, והעניק את כס המלוכה לאחיו ז'וזף. זה הוביל למלחמת חצי האי ולסיום בפועל של המלחמה האנגלו-ספרדית, כפי שהכריז ג'ורג' קנינג, שר החוץ של ממשלת הוד מלכותו:
יחסי מקסיקו–פיג'י
היסטוריה
בין המדינות המקסיקניות המאוחדות לבין הרפובליקה של פיג'י מתקיימים יחסים דיפלומטיים מלאים, שתי המדינות כוננו את יחסיהן ב-31 באוגוסט 1975. מיד לאחר כינון היחסים האמינה מקסיקו את שגרירותה שבקנברה, בירת אוסטרליה, על פיג'י. לאורך השנים היו היחסים בין שתי המדינות יחסים מוגבלים להשתתפויות משותפות בפורומים מולטילטרליים כמו האומות המאוחדות.
יחסי מין בעמידה
תנוחה זו מאפשרת קשר עין בין בני הזוג, וחדירה עמוקה. עם זאת, מספר מחקרים מצביעים על כך שיחסי מין בעמידה עלול לגרום ללחץ דם גבוה ואף לשבץ מוחי.
שירות הביון החשאי האוסטרלי
היסטוריה
חשיפת הארגון בתקשורת התרחשה ב-1 בנובמבר 1972, כאשר הדיילי טלגרף האוסטרלי דיווח על גיוס סוכנים ל-ASIS היישר מהאוניברסיטאות למבצעי ריגול באסיה. בעיתון "The Australian Financial Review" נחשפה קהילת המודיעין האוסטרלית כולה - הארגון האוסטרלי למודיעין וביטחון (ASIO), שירות הביון החשאי האוסטרלי (ASIS), ארגון הביון המשולב (JIO) - ארגון הביון הצבאי שהפך לארגון הביון של משרד ההגנה האוסטרלי (DIO), חטיבת האותות של משרד ההגנה האוסטרלי (DSD) שהפכה למינהל אותות והיא בעצם שירות מודיעין אותות. כמו כן נחשף גם קיומה של ONA - משרד הערכות הלאומיות במשרד ראש הממשלה האוסטרלי.
אלי וולף
אליהו (אלי) וולף (ידוע גם בשמות העט א.ד. פייגלסון וא.ב. חרמש; נולד בח' בשבט תשל"א, 3 בפברואר 1971) הוא סופר חב"די.
ביוגרפיה
לאחר חתונתו למד בכולל אברכים בביתר עילית. לאחר מספר שנים יצא לשליחות חב"ד במוסקבה, ועבד תחת רשת החינוך "אור אבנר". החל משנת ה'תשס"א מתגורר בכפר חב"ד. הוא חבר בהנהלת רשת החינוך 'אור אבנר' בישראל ומוסקבה.
ג'יימס אנדרסון
ג'יימס אנדרסון (באנגלית: James Anderson; 1679/1680 – 25 במאי 1739) היה סופר וכומר סקוטי, שנולד והתחנך באברדין, סקוטלנד. הוא הוסמך לכמורה בכנסייה של סקוטלנד בשנת 1707 ועבר ללונדון, שבה שירת ככומר בכנסיית פרסביטריאן עד 1734. דווח כי הוא איבד רכוש וממון רב כאשר "חברת הים הדרומי" (South Sea Company) נפלה בעקבות בועת הים הדרומי בשנת 1720. אנדרסון ידוע בעיקר בזכות תרומתו לבנייה החופשית.
יורי רטס
קריירה פוליטית
ב-5 בנובמבר 2016 נבחר לתפקיד יושב הראש של מפלגת המרכז והחליף בתפקיד זה את אדגר סוויסאר, מייסד המפלגה, ראש ממשלת אסטוניה הראשון וראש עיריית טאלין בשנים 2001–2004 ו-2007–2015.
חיים אישיים
רטס נולד בטאלין. הוא בעל תואר ראשון במנהל עסקים ותואר שני במדעי הכלכלה מאוניברסיטת טאלין לטכנולוגיה, ובעל תואר ראשון למשפט מאוניברסיטת טרטו.
קלאש רויאל
פרסי ניצחון
על ניצחון בקרב השחקן מקבל:
רמת השחקן (Level)
השחקן מתחיל ברמה 1 ויכול לעלות עד לרמה 14. ניתן לעלות רמות באמצעות צבירת נקודות ניסיון (XP). לאחר שהשחקן צובר מספר מסוים של נקודות ניסיון הוא עולה רמה (מספר נקודות הניסיון הדרושות עולה מרמה לרמה). השחקן צובר נקודות ניסיון כשהוא תורם לחבריו לשבט (Clan) קלפים וכשהוא משדרג את קלפיו. עליית הרמה מרחיבה את אפשרויות השחקן, למשל, מרמה 8 ניתן להצטרף לאתגרים וטורנירים. בנוסף לכך, כשרמת הניסיון עולה שלב, גם החיים ועוצמת ההתקפה של הבניינים עולה.
נילוס (פירושונים)
{{פירושונים|
לואיס הולטבי
לואיס הארי הולטבי (באנגלית: Lewis Harry Holtby; נולד ב-18 בספטמבר 1990 בארקלנץ, גרמניה) הוא שחקן כדורגל גרמני שמשחק בעמדת הקשר בקבוצת הולשטיין קיל. להולטבי שלוש הופעות במדי בנבחרת גרמניה.
קריירה
הולטבי ערך את משחק הבכורה שלו בקבוצת הבוגרים של המועדון בעונת 2007/08 כאשר עלה כמחליף במשחק נגד סנט פאולי, ואת שערו הראשון במועדון הוא כבש בסוף שנת 2008 נגד מינכן 1860.
שירות חובה בצה"ל
תקופות שאינן חלק מהשירות
לתפקידים מסוימים יש הכשרות קדם צבאיות (קד"צ) אשר לא נספרות כחלק מהשירות והמלש"ב מתגייס לצבא לאחר השלמתן. עם זאת, הצבא עשוי להכיר בדיעבד בתקופה זו כחלק משירות החובה ולקצר את השירות בהתאם.
פטורים משירות חובה
שירות חובה לתלמידי ישיבה המצהירים ש"תורתם אומנותם" נדחה כל עוד הם לומדים. בישיבות גבוהות ציוניות, רוב התלמידים מתגייסים בשלב זה או אחר לשירות צבאי מקוצר, האורך כ-17 חודשים, אך יש גם שמתגייסים לשירות צבאי מלא. ברוב הישיבות החרדיות בפועל התלמידים לא מתגייסים כלל (נושא זה מעורר מחלוקת ציבורית רחבה, והניסיונות לשנות את המצב הקיים נכשלו עד כה).
פטור נוסף משירות חובה הוא לבעלי פרופיל 21 (פטור מטעמי בריאות).
גיוס חובה לבני מהגרים וזכויות לנמנעים ממנו
בן מהגרים הוא בעל אזרחות ישראלית המיועד לשירות צבאי (מלש"ב), שעזב את ישראל עם הוריו לפני גיל 16, או נולד בחו"ל להורים ישראלים ומשפחתו לא חזרה להתגורר בישראל. בן מהגרים זכאי לדחיית השירות הצבאי תחת הגבלות מסוימות. בקשה לקבלת מעמד של "בן מהגרים" מוגשת לקונסול בחו"ל או לאגף כוח האדם בישראל.
ארנב מפוספס
ארנב מפוספס (שם מדעי: Nesolagus) הוא סוג של ארנבים הכולל רק 2 מינים קיימים. מינים אלה שוכנים בדרום מזרח אסיה באזורי יערות הרריים בין לאוס ווייטנאם לסומטרה, אינדונזיה וידועים בעיקר ממספר תיעודים ממצלמות ליליות שהופעלו בידי הארנב, כשלרוב הם בלתי נראים לאנשים סביבם. מין נוסף - Nesolagus sinensis ידוע משרידים בסין שהתקיימו בפליסטוקן.
מלחמת מעמדות
שימוש במונח
האנרכיסט מיכאיל בקונין טען כי המאבק המעמדי של הפועלים, האיכרים והעניים טומן בחובו את הפוטנציאל למהפכה חברתית שתפיל את האליטות השלטוניות, ותיצור סוציאליזם ליברטריאני. בעוד שזהו רק הפוטנציאל של המאבק, הוא טען כי מאבק אינו תמיד הגורם היחיד או המכריע בחברה, אבל הוא מרכזי. לעומת זאת, מרקסיסטים טוענים כי מלחמת מעמדות תמיד ממלאת את התפקיד המכריע והמרכזי בהיסטוריה של המעמדות ההיררכיים, כגון קפיטליזם ופיאודליזם. המרקסיסטים מתייחסים לביטויים הגלויים שלה כאל מאבק שהפתרון לטובת מעמד הפועלים נתפס על ידם כבלתי נמנע תחת הקפיטליזם הפלוטוקרטי.
חברות קפיטליסטיות
הדוגמה האופיינית לסכסוך מעמדי היא קונפליקט מעמדי בתוך הקפיטליזם. קונפליקט מעמדי זה מתרחש בעיקר בין הבורגנות לבין הפרולטריון, בנוגע לדיון על שעות עבודה, שווי השכר, חלוקת הרווחים, עלות מוצרי צריכה, תרבות עבודה, שליטה בפרלמנט, ביורוקרטיה ואי שוויון כלכלי. יישומן של תוכניות ממשלתיות כגון תוכניות הבראה למקרה אסון, אשר עשויות להיראות מטעמים הומניטריים גרידא, עלולות למעשה להיות סוג של מאבק מעמדי. בארצות הברית, מאבק מעמדות מתואר לעיתים קרובות בסכסוכי עבודה או בסכסוכי ניהול. עוד בשנת 1933, נציג ארגון הטייסים של חיל האוויר הבריטי ("ALPA") אדוארד המילטון, השתמש במונח "מלחמת מעמדות" כדי לתאר את התנגדותה של הנהלת התעופה בדיוני הוועד הארצי באוקטובר של אותה שנה. מלבד צורות "יומיומיות" אלו של סכסוכים מעמדיים, בתקופות משבר או מהפכה סכסוכים נוטלים אופי אלים וכוללים דיכוי, תקיפה, הגבלת חירויות אזרחיות, ואפילו אלימות רצחנית וחיסולים.
ברית המועצות
עם זאת, רבים מהמרקסיסטים טוענים כי בניגוד למשטר קפיטליסטי, האליטה הסובייטית לא החזיקה באמצעי הייצור, או יצרה ערך עודף לעושרם האישי, שכן הרווח שנוצר מהכלכלה חולק באופן השואף לשוויוניות בתוך החברה הסובייטית. אפילו טרוצקיסט כארנסט מנדל, מתח ביקורת על המושג של מעמד שלטון חדש, והגדירו כאוקסימורון. הוא טען: "ההנחה שבה הביורוקרטיה היא מעמד שלטוני חדש, מובילה למסקנה כי בפעם הראשונה בהיסטוריה אנו מתמודדים עם "המעמד השולט" שאינו היה קיים או מוגדר כמעמד כלל לפני שהוא שלט בפועל."
מחליקי הקרח (בלט)
מחליקי הקרח (בצרפתית: Les Patineurs) הוא בלט במערכה אחת שיצר הכוריאוגרף פרדריק אשטון ללחנו של המלחין היהודי ג'אקומו מאיירבר. הופעת הבכורה הועלתה על ידי הבלט המלכותי בתיאטרון Sadler's Wells בלונדון, ב-16 בפברואר 1937. על הבלט נכתב שהוא "פרדיגמה אופיינית לבלט של אשטון - בנוי באופן מושלם במבנה מורכב ותוסס מתחת לפני השטח".
ליהוק מקורי
בשנת 2011 בחידוש היצירה שהופקה על ידי הבלט המלכותי בלונדון, הרקדן האוסטרלי סטיבן מקריי גילם את "הנער בכחול" ואת "הזוג בלבן" גילמו שרה לם ורופרט פנפאד'ר.
ארנסט מוניז
ביוגרפיה
מוניז נולד בפול ריבר, מסצ'וסטס, לג'ורג'ינה וארנסט פרי מוניז. שני הוריו הם בנים למשפחת מהגרים פורטוגלית. הוא סיים תיכון בשנת 1962 ולמד בבוסטון קולג', שם קיבל תואר ראשון בפיזיקה. לאחר מכן סיים דוקטורט בפיזיקה תאורטית באוניברסיטת סטנפורד בשנת 1972.
יונתן ברג
ביוגרפיה
בסוף שנת 2018 פרסם בהוצאת "עם עובד" את הרומן הרחק מעצי התרזה.
ארתור דייוויס
קריירה
דייוויס היה נדיב להפליא בתמיכתו באמנים עמיתים אחרים. הוא עזר לחלקם בקיום יומי ולאחרים במימון נסיעות לאירופה, נסיעות שהיו קריטיות לקידום מעמדם, כמו מרסדן הרטלי ב -1912. הוא המליץ ​​על אמנים שבכישרונם האמין, כמו רוקוול קנט.
ערפילית הלגונה
מאפיינים
ערפילית הלגונה היא למעשה אזור H II המורכב מענני גז (בעיקר מימן) שבתוכם נוצרים כוכבים חדשים. הכוכבים הצעירים פולטים קרינה על-סגולה חזקה המייננת את אטומי הגז שבערפילית וגורמת להם לזהור באור נראה. הערפילית נמצאת במרחק של כ-5,200 שנות אור ממערכת השמש, צורתה אליפטית וגודלה הוא כ-60x140 שנות אור, כך שגודלה הזוויתי הוא כ-0.6x1.5 מעלות - כמו שלושה ירחים מלאים זה בצד זה.
המשפט (פירושונים)
{{פירושונים|
ברוס מקנזי
ברוס רוי מקנזי (באנגלית: Bruce Roy McKenzie; ינואר 1919 - 24 במאי 1978) היה פוליטיקאי קנייתי, שר החקלאות בקניה תחת שלטונו של הנשיא ג'ומו קניאטה, ויועץ לנשיא. נטען שעבד בשביל שירותי המודיעין של בריטניה, דרום אפריקה או ישראל.
אידי בריקל
ביוגרפיה
בריקל נולדה בדאלאס, טקסס, היא למדה בתיכון Booker T. Washington לאמנויות בדאלאס, ולאחר מכן למדה באוניברסיטה המתודיסטית הדרומית עד שהצטרפה ללהקה והחליטה להתמקד בכתיבת שירים.
קריירת סולו
בריקל שיחקה זמרת פולק בסרט "נולד בארבעה ביולי" של אוליבר סטון משנת 1989. הגרסה שלה לשיר "A Hard Rain's a-Gonna Fall" של בוב דילן מופיעה בפסקול הסרט. היא גם שרה גרסת כיסוי ל"Walk on the Wild Side" של לו ריד בסרט "פלאשבק" מ-1990.
אידי בריקל וסטיב מרטין
בשנת 2016, המחזמר "Bright Star" לו כתבה בריקל מוזיקה, מילים וסיפור בהשראת האלבום  עלה בברודוויי בתיאטרון קורט.
מאיר אהרוני
מאיר אהרוני (נולד ב-4 באפריל 1948) הוא עיתונאי ואיש חינוך לשעבר, מרצה, עורך ומנהל את הוצאת הספרים "מקסם" ומתנדב.
קורות חיים
בשנים 1972–1981 שימש עיתונאי מעריב וכתב כתבות ומאמרים בעיתונות הארצית ובעיתונות המקומית בבאר שבע.
כמעט כל תחום נסקר בסדרת הספרים: מדע, טכנולוגיה, היי-טק, כלכלה ועסקים, חינוך, תרבות ואמנות, חברה וקהילה, איכות הסביבה, ספורט, הישגים עולמיים של ישראל, ועשרות רבות של נושאים נוספים. כ-50 אלף איש ואישה רואיינו לצורך כתיבת סדרת הספרים.
לואיג'י אינאודי
נפטר ברומא בשנת 1961. בנו, ג'וליו היה מהבולטים במוציאים לאור באיטליה. נכדו הוא המוזיקאי לודוביקו אינאודי.
RPCS3
תלונה על הפרת זכויות יוצרים
האמולטור גם יכול להריץ, במידה מסוימת, את המשחק Persona 5, והדבר אף הוצג בדף הPatreon של התוכנה. בתגובה לכך, חברת Atlus - המפתחת של המשחק, הגישה תלונה על הפרת זכויות יוצרים כנגד האמולטור ודף ה-Patreon שלו בטענה שמוטב שמעריצי המשחקו ישחקו בו ב"בפלטפורמות שעבורן הוא פותח" על מנת שלא יחוו תקלות שונות בעת הרצת המשחק, וכן שהדבר לא חוקי ואף עלול לגרום לשיווק המשחק בחינם. בתגובה, בניסיון לפתור את הבעיה, הסירו המפתחים את האזכורים לאמולציה של המשחק מדף ה-Patreon של האמולטור.
אבישג סמברג
גילאי נוער
לאחר מכן ב-2018, זכתה במדליית ארד בתחרות אוסטריה הפתוחה לנוער, ובמדליית זהב בתחרות פולין הפתוחה לנוער. בשנת 2019 זכתה במדליית ארד באליפות אירופה לצעירים עד גיל 21 שהתקיימה בהלסינגבורג, במשקל עד 49 ק"ג.
המשרד המרכזי של הרייך למאבק בהומוסקסואליות ובהפלות
היסטוריה
ארכיון הנתונים איפשר להתחיל ברדיפה מתואמת של הומוסקסואלים וענישתם. לשם כך, עמדו לרשות המשרד חוליות ניידות מיוחדות, שהיה ברשותן גם לבצע הוצאות להורג. בשנת 1940, היו בארכיון המשרד נתונים של כ-41,000 הומוסקסואלים, חשודים ומורשעים. במשרד עבדה קבוצה של כ-17 עובדים. ארכיון הרשומות, שעל פי ההערכות כלל בסופו של דבר נתונים של כ-100,000 בני אדם ברחבי גרמניה הנאצית, הושמד ככל הנראה בימיה האחרונים של המלחמה.
גם במסגרת רדיפות הכנסייה הקתולית בגרמניה הנאצית, נעצרו כמרים קתולים רבים באשמת הומוסקסואליות ומעשי סטייה ללא בסיס ראייתי. רדיפות אלו הופסקו במהלך המשחקים האולימפיים של 1936, על מנת להציג לעולם תדמית טובה יותר, אך חודשו בחודש מרץ בשנה שלאחר מכן, לאחר שהאפיפיור פיוס ה-11 גינה את הנאציזם באנציקליקה שלו משנת 1937 בשם "מיט ברננדר זורגה".
נדב גדליה
ביוגרפיה
במקביל הוציא לאור את חוברת ההגות "בן ישיבה, קשה לך?" שזכתה לפופולריות רבה והופצה באלפי עותקים.
באותו שנה שיחק בתפקיד השומר של אייכמן בסרט הבינלאומי "התנור".
שכנים (ספר)
רקע
גרוס אמר שהצפייה בסרטים של ארנולד נתנה לו השראה לכתוב את ספרו. באישורה, הוא השתמש בתמלולי הראיונות שלה, בנוסף לחומרים אחרים. כמו כן הוא השתמש בשם בכותרת הסרט השני שלה לשם ספרו.
שטנים על סוסים
בגרסאות של מאכל זה ממולא השזיף המיובש בגבינה, שקדים או צ'אטני עשוי מנגו. לעיתים מוחלף השזיף בכבד.
שהזאדה באיאזיד
באיאזיד נולד בשנת 1525 בקושטא (איסטנבול) בתקופת שלטונו של אביו סולימאן המפואר. אמו הייתה הורם סולטאן, בתו של כומר אורתודוקסי, שהייתה פילגשתו של הסולטאן באותה התקופה. בעת לידתו היו לבאיאזיד ארבעה אחים מלאים גדולים: מחמד (יליד 1521), עבדאללה (יליד 1522), מיהרימה סולטאן (ילידת 1523) וסלים (יליד 1524). היה לו גם אח בכור למחצה מוסטפא (יליד 1515) ומאוחר יותר אח מלא צעיר אחד, ג'אהנגיר (יליד 1531). בשנת 1533 או 1534, תוך שבירת מסורת, אביו שחרר את אמו ונישאה כחוק.
מלאכים על סוסים
היסטוריה
המאכל זכה במהירה לפופולריות באנגליה, והפך לחלק מסורתי מארוחות חגיגיות, ובייחוד נאכל בתום ארוחת חג המולד. כעשור לאחר הגעתו לאנגליה, בשנות ה-90 של המאה ה-19 הגיע המאכל לארצות הברית (המאכל מאוזכר במאמר של "הניו יורק טיימס" משנת 1896). המאכל הגיע לשיא פופולריותו בארצות הברית בשנות ה-60 של המאה ה-20.
סילביה גסטי
קריירה
בשנת 1970 גשטי עברה למערב גרמניה והצטרפה לאופרה הממלכתית של שטוטגרט. הופעת הבכורה שלה שם הייתה בתור רוזינה באופרה "הספר מסביליה". בין התפקידים אותם גילמה באופרה בשטוטגרט היו מימי באופרה "לה בוהם" וקונסטנצה באופרה "החטיפה מן ההרמון". גשטי הופיעה בבתי אופרה ופסטיבלים ברחבי העולם, ביניהם – בהמבורג, מינכן, פריז, לונדון, וינה, בואנוס איירס ולוס אנג'לס. לצד האופרה, גשטי הייתה גם זמרת ליד, אורטוריה ואופרטה.
ביום הולדתה ה-70, בשנת 2004, פרסמה גסטי את האוטוביוגרפיה שלה – "מלכת הקולורטורה: זכרונות".
טקס פרסי האקדמיה הבריטית לקולנוע ה-68
הסרט "התבגרות" זכה בשלושה פרסים מתוך חמש קטגוריות כולל הסרט הטוב ביותר, הבמאי הטוב ביותר לריצ'רד לינקלייטר, ושחקנית המשנה הטובה ביותר לפטרישה ארקט. אדי רדמיין זכה בפרס השחקן הראשי הטוב ביותר עבור הופעתו בסרט "התאוריה של הכול". ג'וליאן מור זכתה בפרס השחקנית הראשית הטובה ביותר על הופעתה בסרט "עדיין אליס". ג'יי קיי סימונס זכה בפרס שחקן המשנה הטוב ביותר על הופעתו בסרט "ויפלאש". הסרט "מלון גרנד בודפשט" זכה בחמישה פרסים מתוך 11 קטגוריות. ג'ק אוקונל זכה בפרס הכוכב העולה. הסרט "התאוריה של הכול" בבימויו של ג'יימס מארש זכה לפרס הסרט הבריטי המצטיין לשנת 2014. סרט האנימציה "סרט לגו" זכה בפרס האנימציה הטוב ביותר ו-"Citizenfour" זכה בפרס הסרט התיעודי הטוב ביותר.
א-דאמון
ראשית הכפר עד לתקופה הצלבנית
בחפירות באתר הכפר נמצאו חרסים מהתקופות הבאות: הברונזה המאוחרת, הפרסית, הרומית, הביזנטית, המוסלמית המוקדמת, הצלבנית, הממלוכית והעות'מאנית. בנוסף, נחשפו שרידי מבנים שונים. ייתכן שמדובר בכפר התלמודי דמין ששכן בגליל התחתון בתקופה הרומית, אם כי כיום הוא מזוהה עם תל אדמי שבבקעת יבנאל.
בתקופת המנדט הבריטי
בזמן מפקד אוכלוסין 1922 של ארץ ישראל, הכפר מנה אוכלוסייה בת 727 איש, מתוכם 687 היו מוסלמים ו-40 היו נוצרים. כל הנוצרים בכפר היו קתולים. האוכלוסייה גדלה עד למפקד אוכלוסין 1931 של ארץ ישראל לכדי 917 איש, מתוכם 870 מוסלמים ו-47 נוצרים, שחיו ב-181 בתים.
בתחילת המאה ה-20, בתי א-דאמון היו מקובצים סביב דרך מרכזית, והחל מ-1935, הכפריים החלו לבנות אותם מבטון מזוין. תושבי הכפר שאבו את מי השתייה שלהם ממעיינות סמוכים והשקו כמה מהגידולים החקלאיים שלהם במי נהר נעמן. תושבי הכפר עסקו גם במלאכות שונות ובמיוחד בקליעת מחצלות וסלים. הגידולים החקלאיים העיקריים של תושבי הכפר היו חיטה, דורה, שעורה וזיתים, אך הכפר היה ידוע גם באבטיחיו ומלוניו.
הצגה עמוקה ושטחית
בעבודת רגשות, הצגה עמוקה ושטחית (באנגלית: Deep and Surface acting) הן שתי דרכי התנהגות שבהן נוקטים אנשים על מנת להציג לאנשים סביבם רגשות שלדעתם הם נדרשים להציג בסיטואציה חברתית מסוימת. בהצגה שטחית האדם מציג כלפי חוץ צורת התנהגות מסוימת ששונה מהרגש שהוא חווה באותו רגע. בהצגה עמוקה האדם מנסה לשנות את הרגשתו על מנת להציג כלפי חוץ את הרגשתו האותנטית. דרכי התנהגות אלו הן דוגמה לתהליכי ויסות רגשי בהם אנשים עושים שימוש על מנת להתאים לצרכים ולנורמות של התנהגות אשר מצופות מהם.
איגור ארמש
קריירת מועדונים
בינואר חתם בקובאן קרסנודאר מליגת המשנה ברוסיה. ארמש היה שותף לעלייה של הקבוצה לליגת העל הרוסית בסיום העונה. ב-24 באוקטובר 2013 ארמש ערך את הופעת הבכורה שלו בליגה האירופית בתיקו 1-1 נגד סוונסי סיטי. ארמש בישל שני שערים בניצחון 0–4 נגד סנט גאלן. בסיום ארמש שוחרר מהקבוצה.
דג משוט ענק
דג משוט ענק (שם מדעי: Regalecus glesne), המכונה גם דג משוט פסיפי והרינג מלכותי (אף שאיננו קרוב של הסרדינים), הוא מין של דג ענקי מסדרת הלמפיריים החי באוקיינוס הפתוח.
שירים ופיוטים לפורים
שירים נוספים
הולחנו כמה וכמה פסוקים מתוך מגילת אסתר. הידועים שבהם: ליהודים הייתה אורה ושמחה וששון ויקר, "ומרדכי יצא מלפני המלך".
שירי נחמה ושמחה
מספר שירים ביידיש ממזרח אירופה, מושרים בציבור החסידי בעיקר בפורים:
צל כבד (סרט)
על הסרט
בפרק האחרון של הסדרה "צל של אמת", הוצגה עדותו של אדם שהזדהה בראשי התיבות א"ח, שהעיד שבת זוגו דאז, א"ק, התוודתה בפניו על תכנון וביצוע רצח הנערה תאיר ראדה בבית הספר "נופי גולן" בקצרין. בפרק הוצגו הדרכים שבהן עדותו של א"ח השתלבה בראיות הקיימות, ואיך הדבר יכול להוכיח שא"ק היא אכן הרוצחת. הסדרה ופרשת הרצח זכו לתשומת לב ציבורית רבה, ואולה קרבצ'נקו, היא א"ק, ספגה התנכלויות רבות שבעקבותיהן ירדה מהארץ ועברה להתגורר באוקראינה.
בסרט מוצג הסיפור מנקודת מבטה של קרבצ'נקו, שחשפה בו לראשונה בציבור את שמה המלא. הסרט מציג את התמודדותה של קרבצ'נקו עם סכיזופרניה, ואת מערכת היחסים המתעללת שהייתה לה עם בן זוגה לשעבר, א"ח (ששמו נחשף מאוחר יותר כאדיר חבני ). מוצגים בסרט גם חייה באודסה שבאוקראינה לאחר שידור "צל של אמת", הצעה שקיבלה מיוצרי "צל של אמת" להתראיין לפרק נוסף בסדרה ולהציג את הצד שלה בסיפור, וביקורת על הדרך החד-צדדית שבה הוצגה הפרשה בסדרה.
הארכת עצמות
מתקנים פנימיים
מאז שנות ה-80 המאוחרות של המאה הקודמת פותחו מתקנים פנימיים המושתלים בתוך חלל העצם ומטרתם לפתור את בעיית הזיהום וחוסר הנוחות למטופל. מפתחי המתקנים נתקלו לא אחת בבעיות הקשורות לאופן ההפעלה של המכשיר שכן על המכשיר להיות נשלט ללא מגע ישיר ועליו לייצר מספיק כח על מנת לעמוד בכוחות המשיכה הפועלים בגפיים. על כן קיימים היום מספר מצומצם של מכשירים פנימיים ומסיבות שונות הם תופסים נפח שוק מצומצם. דוגמאות למתקנים פנימיים: ה-FITBONE וה-ISKD. יש לציין שמחיר המתקנים הללו מהווה מחסום שימוש מהותי שכן עלות מתקן פנימי עשויה להאמיר אל מעל $20,000 לא כולל עלויות הניתוח, והם אף סובלים מאחוז לא מבוטל של תקלות. באמצע 2011 חברה מארצות הברית החלה לשווק מתקן פנימי המופעל על ידי סיבוב מגנט חיצוני. מספר רב של חברות קטנות ורב-לאומיות עוסקות בניסיון לפתח מתקן פנימי שיהווה אלטרנטיבה ראויה למתקנים החיצוניים.
פולינום אלכסנדר
פולינום אלכסנדר (Alexander Polynomial) הוא אינווריאנט קשרים נפוץ, המתאים לכל קשר פולינום לורן סופי במקדמים שלמים. זהו אינווריאנט קשרים בסיסי וחשוב, שמהווה אינווריאנט טוב אך לא שלם. אי שלמותו מתבטאת בכך שישנם שני קשרים המתאימים לאותו פולינום, כך שהפולינום לבד לא יכול להבחין בין כל זוג קשרים.
בניטו פרס גלדוס
מעורבות פוליטית
עם זאת, בשנת 1912, גלדוס התאכזב מן השאיפות האישיות של חבריו הרפובליקנים, אשר התנגשו עם השגת שינוי פוליטי אמיתי, וכאשר נתחוור לו כי לקואליציה של קבוצות אנטי-מונרכיות אין יכולת להשפיע על ההתפתחויות, מעורבותו בזירה הפוליטית החלה לדעוך. בשנת 1914 גלדוס היה למועמד הרפובליקני של לאס פאלמס, תואר שניתן לו כמחווה מקומית.
השנים האחרונות לחייו
בשנת 1897, ולמרות ההתנגדויות המגזרים השמרניים במדינה, במיוחד של הנאו-קתולים (Neocatólicos), נבחר גלדוס לחבר באקדמיה המלכותית הספרדית (Real Academia Española). שנותיו האחרונות סומנו בהדרגה על ידי אובדן ראייתו בשנת 1912, אשר הרע את חייו והוביל אותו לקשיים כלכליים שפגעו ביצירתו, וכתוצאה מכך גם בפופולריות של יצירותיו. כדי לנסות ולפתור את הבעיה, ייסד בית הוצאה לאור בשם 'אובראס דה פרס גלדוס' ('Obras de Pérez Galdós'), אשר באמצעותו תכנן להפיץ את יצירותיו באופן עצמאי.
השפעות ומאפיינים
גלדוס היה מטייל נלהב, ויצירותיו הביאו לידי ביטוי היכרות מדוקדקת עם ערים שונות בספרד, אשר מתוארות לפרטי פרטים ברומנים שלו, הבולטות ביניהן היו טולדו, וכן מדריד, אשר בה התגורר במרבית חיו. ביקוריו מחוץ לספרד, כדוגמת אלו בבריטניה וצרפת, השפיעו רבות אף הן על יצירתו.
מן הבחינה האידאולוגית, ניתן לזהות ברבות מיצירותיו של גלדוס ביקורת חריפה על הממסד הדתי ועל השימוש לרעה שעושים חלק מאנשיו בכוח שבידיהם. הגם שהצורך האנושי באמונה ממלא תפקיד מרכזי ברבים מהרומנים של גלדוס, הביקורת הליברלית על הכנסייה ביצירתו עוררה לא פעם את זעמה של העיתונות הקתולית.
עבדל-עזיז שוגן
פרויקטים ראויים לציון בתקופת כהונתו הם סלילת כביש גישה ראשון אל תוך הכפר, חיבור הכפר לרשת החשמל והטלפון, כמו כן החלת גיוס חובה לצה"ל של צעירי הכפר.
ננסי קרטרייט (פילוסופית)
בעבר, כיהנה קרטרייט כנשיאת האגודה לפילוסופיה של המדע והאגודה הפילוסופית האמריקאית.
המנון דומיניקה
תרגום לעברית
מרעה ירוק ופרחי יופי,
ואנשים חסונים ובריאים,
איליה סוצקבר
איליה סוצקבר (נולד ב־1986) הוא דוקטור, מדען בתחום מדעי המחשב. איליה מתמחה בתחום בינה מלאכותית והוא המדען הראשי של חברת OpenAI.
אברדייר
אברדייר (באנגלית: Aberdare; בולשית: Aberdâr) היא עיירה באזור עמק סינון של ויילס. אוכלוסיית העיירה מונה 39,550 תושבים (נכון לאמצע שנת 2017). אברדייר ממקומת 6 קילומטרים מדרום-מערב למרת'ר טיידפיל, 32 קילומטרים מצפון-מערב לקארדיף ו-35 קילומטרים מזרח-צפון לסוונסי. במהלך המאה ה-19 היא הפכה להתיישבות תעשייתית משגשגת, שהייתה בולטת גם בחיוניות חיי התרבות שלה וכמרכז פרסום חשוב.
בומרנג (סרט, 2021)
שיווק והפצה
המפיץ המקורי של הסרט היה Sony Pictures, שתכננה להוציא אותו באפריל 2020. עם זאת, בשל מגפת הקורונה נדחה תאריך השחרור. בהמשך, המפיץ השתנה - כעת זו הייתה חברת הפצת הסרטים וולגה, שהודיעה באביב 2021 על תאריך יציאה חדש לסרט: 23 בספטמבר 2021. בנובמבר 2021 פורסם כי הסרט ייצא לאקרנים ב-2 בדצמבר 2021.
אדריס מוסא
אדריס מוסא (באדיגית: Iидрис Мусэ, מוכר גם בשם מוסא דאות) כיהן כראש המועצה המקומית בכפר כמא במשך כשמונה חודשים בשנים 1969–1970.
תסמונת נוירולפטית ממארת
כל תרופה אנטי-פסיכוטית יכולה להוביל לתסמונת, אך ככל הנראה תרופות אנטי-פסיכוטיות טיפוסיות גורמות לה יותר מאשר אלו הלא טיפוסיות. נמצא סיכון גבוה יותר ללקות בתסמונת כתגובה לתרופות טיפוסיות כמו בוטירופנונים (כמו הלופרידול או דרופרידול) או פנותיאזינים (כמו פרומתאזין או כלורפרומאזין); אולם, התסמונת תועדה גם במטופלים שנטלו תרופות לא טיפוסיות כמו קלוזאפין, אולנזאפין, ריספרידון, קווטיאפין וזיפרסידון. כמו כן, התסמונת יכולה להופיע בתגובה להפחתה חדה במינון של לבודופה, המהווה טיפול במחלת פרקינסון, או בתגובה לאנטגוניסטים אחרים של דופמין כמו מטוקלופראמיד, הניתנת לטיפול בבחילות והקאות.
Lose Control (Let Me Down)
השיר נשלח לרדיו הלהיטים הקצביים העכשוויים בארצות הברית ב-10 במאי 2011, כסינגל הרביעי מהאלבום.
קיק אגוזים מנוקד
הקיק חי בזוג על עץ שבו מקננים והנקבה מטילה בו 2–4 ביצים הבוקעות לאחר 18 יום. שני ההורים מטפלים בגוזלים.
דגי משוט
דגי משוט (שם מדעי: Regalecidae) היא משפחת דגי גרם מסדרת הלמפיריים השוכנים באוקיינוס הפתוח.
מאיר יזרעאלי
ביוגרפיה
ב-1975 נסע יזרעאלי לאיטליה ללימודי בנייה ועיצוב בובות תיאטרון ולימוד גילוף עץ. חזר לארץ והקים את ה"סדנא הירושלמית לגילוף ויציקה". באותה שנה הצטרף לסגל עובדי מוזיאון ישראל - בית טיכו.
ב-1985 הקים את "גלריה בית דוד" בירושלים בהנהלת אשתו, תקווה יזרעאלי.
יזרעאלי הרבה להופיע כמרצה בנושא "אמנות יהודית".
טאקוונדו במשחקים האולימפיים
שיטת הטורניר
עד אולימפיאדת לונדון (2012) הורשתה כל מדינה לשלוח לכל היותר שני גברים ושתי נשים. החל מאולימפיאדת ריו דה ז'ניירו (2016), תוכל כל מדינה לשלוח נציג או נציגה לכל אחת מקטגוריות המשקל.
מדליות
לוחמי טאקוונדו מ-38 מדינות שונות זכו במדליות בארבעת הטורנירים האולימפיים שנערכו עד כה. בראש טבלת המדליות ניצבת קוריאה הדרומית, מולדת הטאקוונדו.
לוחמי טאקוונדו ישראלים במשחקים האולימפיים
ארבעה לוחמי טאקוונדו ישראלים השתתפו עד כה במשחקים האולימפיים, כאשר אחת זכתה במדליית ארד ושלושה הודחו בסיבוב הראשון. מאיה ערוסי התחרתה בקטגוריית משקל זבוב באולימפיאדת אתונה (2004), בת אל גטרר התחרתה בקטגוריית משקל קל באולימפיאדת בייג'ינג (2008) ורון אטיאס התחרה בקטגוריית משקל זבוב באולימפיאדת ריו דה ז'ניירו (2016). הלוחמת הרביעית הייתה אבישג סמברג, שזכתה במדליית ארד בקטגוריית משקל עד 49 ק"ג אולימפיאדת טוקיו (2020), בכך הפכה לישראלית הראשונה שזכתה במדליה אולימפית בטאקוונדו, וגם לישראלית הראשונה שניצחה יריב בטאקוונדו באולימפיאדה.
שרמן M50/M51
פיתוח וייצור
בשנת 1953, משלחת ישראלית ביקרה בצרפת כדי לבחון את טנק AMX-13. ה-AMX-13 היה מצויד בתותח 75 מ"מ מסוג 75-50 CN (הפיתוח הגרמני של תותח 7.5 ס"מ KwK 42 L/70, שהיה בשימוש בטנק הפנתר).בעוד שהתותח היה משביע רצון, שריונו של ה-AMX-13 היה קל מדי. בסופו של דבר החליטה ממשלת ישראל לרכוש כמויות קטנות מטנקי ה-AMX-13, אולם הוחלט על פיתוח מקביל בו יושתל תותחו החזק בגוף זמין, מוכר וטוב יותר, השריון של ה-M4 שרמן, הטנק הסטנדרטי של צה"ל. הפרויקט החל בשנת 1954, ובשנת 1955 צריח אב טיפוס נשלח מצרפת לישראל. במרץ 1956 חיל החימוש הישראלי החלו לשדרג את השרמנים, תוך שימוש בתותחים שקיבלה מצרפת. הטנק החדש היה ידוע כ-M50. ה-M50 היה דומה ל-M4 שרמן שהיה לו את צריח המקורי מהסוג "הישן" (המקורי, מגרסת ה-75 מ"מ), שהוסף במשקולת נגד בקצה האחורי. חלק מטנקי ה-M50 שודרגו בצרפת והועברו לצה"ל במסגרת מבצע יונה.
אובדה (ספרד)
אובדה (בספרדית: Úbeda) היא עיר בדרום ספרד, במחוז חאאן (Jaén) שבקהילה האוטונומית של אנדלוסיה. העיר נמצאת 56 ק"מ צפון מזרחה מחאאן ו-120 ק"מ צפונה מגרנדה. אובדה יחד עם העיר השכנה באיסה מהוות דוגמה אופיינית לבנייה ספרדית בסגנון הרנסאנס במאה ה-16. בשל כך הוכרזה ב-2003 כאתר מורשת עולמית.
מרטין שו
קריינות ותוכניות דוקומנטריות
בדצמבר 2006 הגיש שו סדרה בת שישה חלקים בשם "Martin Shaw: Aviators" בערוץ דיסקברי בהפקת חברת Twofour. התוכנית עקבה אחרי השיקום של המטוס דו-כנפי מסוג בואינג-סטירמן אחרי שהתרסק בשדה התעופה אולד בקנהאם בנורפוק.
חיים אישיים
שו התחתן שלוש פעמים. נישואיו הראשונים היו ב-1968 עם השחקנית ג'ין אלן. לבני הזוג נולדו שלושה ילדים. לוק שו הוא שחקן, ג'ו שו הוא שחקן ובמאי והבת סופי שו היא שחקנית וזמרת בלהקת "בלו הרלם".
ארנסט אבלס
ארנסט (שלמה יהודה) אבלס (Ernst Abeles; 1896 ברטיסלבה – 1969 חיפה), היה איש ציבור יהודי-סלובקי אשר עסק בהצלת יהודים ובסיוע להם במהלך מלחמת העולם השנייה, והעיד מאוחר יותר במשפט אייכמן.
במשפט אייכמן
בעדותו במשפט אייכמן הציג הד"ר אבלס את מאמצי ההנהגה היהודית בסלובקיה למנוע את גרוש היהודים ממדינה זו ובהמשך למנוע את רציחתם על ידי הנאצים. תוך כדי עדותו עלו הקשיים שנבעו מהעובדה שפעילות זו התרכזה מול דיטר ויסליצני, נציגו של אייכמן, בעוד מרבית נציגי השלטון הסלובקי עושים הכל כדי למצוא חן בעיני השליט החדש ומקצתם, שרצו לעזור, היו חסרי יכולת לעשות זאת. על פי עדותו, הנהגת הקהילה פעלה בשיתוף פעולה מלא בין החרדים והציונים, ועל אף שהחלה לפעול בהנחיית השלטון, הייתה מונעת מתחושת שליחות. ניסיונות הצלת היהודים נוהלו בצל הפחדות, איומים וסיכון חיים, כאשר לעיתים חלק מהפעילים נאלץ להסתתר ולפעול מהמחבוא וכל אמירה עלולה הייתה לעלות בחייהם.